Ps 10 Gryp aan God vas in beproewing

Daar is tans **verskeie mense** in ons gemeente wat tans **baie swaarkry.**  
Mense vir wie die son spreekwoordelik ondergegaan het.

**Krisisse wat die lewensfondamente onder jou laat verkrummel**  
en dit vir jou voel of jy in ‘n maalkolk is waarin jy nie kant of wal raak nie.

Jy **voel afgesny** van die werklikheid en top net oor jouself en jou probleem.

Soms is dit omdat jy weet: Jyself kan niks aan jou probleem doen nie.  
As iemand anders hom nie oor jou ontferm nie, is dit neuse verby…

Voorbeelde:

* Jy hoor die **dr sê: Dit is verby**, Die medikasie werk nie meer nie. Kan vir jou niks meer doen nie.
* Voel vir jou: jy **as alleen ouer** en kom nie die mas op nie. Jou tiener het jou afgeskryf as gevolg van foute wat jy gemaak het…
* Jou **lewensmaat is oorlede**. Niks kan die gebeure omdraai nie. – en die stilte saans word vir jou net te veel
* Jou **besigheid sink** en jy is ‘n toeskouer. Nie eers die skuldberaders het ‘n reddingsplan behalwe sekwestrasie nie.

Noem maar die dinge op wat jou in die nag laat wakker skrik.

**Vrae soos**:

* Hoe gaan ek hier deur kom?
* Gaan ek dieoperasie oorleef?
* Hoe gaan ek weer die lewe in die oë kyk na die skande wat my oorgekom het?

Dan die tergendste of **soms pynlikste vrae:**

* Het die Here nie dalk van my vergeet nie?
* Weet Hy hoe sleg dit met my gaan?
* Waarom luister Hy nie na my hulpgeroep nie?
* **Waarom al hierdie ellende i**n my lewe?

Dawid het Ps 13 geskryf klaarblyklik geskryf in die tyd wat **Absalom teen hom in opstand gekom** het.

Dit was ‘n bittertyd in Dawid se lewe.  
Sy eie seun het hom gejag soos ‘n dier.

**Dawid se sonde het hom ingehaal**.  
Sy te sagkunse optrede teenoor Absalom wreek hom – Hy is vlugtend..

**Wat Dawid se probleem vererger** is:

Dit voel of God hom verlaat het.

**Waar is God?**

Hoekom red Hy hom nie uit die krisis nie.?

**Hoor hoe kerm hy in vers 2**

*Hoe lank gaan U my nog bly vergeet Here?  
Vir altyd?*

Sommige **van sy vroeër** **vriende** lag en spot met hom.  
Hulle vermy hom asof hy pes het.

**Voel u iets van Dawid se pyn?**  
Hoor u hom kreun in sug in die nag – daar waar hy wegkruip?

Hoe moet **jy as gelowiges sulke fases in jou lewe sien**Wat verwag die Here van jou?

**Dawid swyg nie oor sy probleem** nie.   
Hy kry nie stilstuipe en wil skielik uit woede nie meer met die Here praat nie.

Hy **stel sy saak helder en duidelik voor die Here.**

*Hoe lank gaan U my nog vergeet, Here?  
Vir altyd?  
Hoe lank gaan U nog van my af wegkyk?*

*Hoe lank moet ek nog my eie planne maak en my dae met kommer deurbring?  
Hoe lank sal die vyand nog oor my heers? (*v 2).

**Hy praat met die Here**…  
**Hy spreek God aan as: “My Here”.**

Die God wat hom deur en deur ken…  
Die God wat hom in sy moederskoot gevorm het.  
Die God wat hom by die naam geroep het (Ps 139).

**Gaan jy met jou vrae na God toe?**

Dawid doen dit agv sy besonderse verhouding met God…

**Doen jy dit dalk nie**…  
 omdat jou verhouding met God nie reg is nie?  
 Dalk omdat jy skaam voel oor jou sonde?  
 of omdat jy God nie vertrou nie?

Die **probleem is:**

**As jy so op jou eie worstel** – dink jy later:  
 \* die Here wil jou nie help nie.  
 \* en dit voel of jy net op jouself aangewese is.

**Dawid gryp soos ‘n kind aan sy pa vas.**Wanneer God dan die verlossing uitstel (in sy wysheid),  
is die verlossing net verder as jou verwagting.

**Die rede is God se wysheid.**  
Wanneer die Here die verlossing uitstel moet jy as kind daarteen waak  
om te dink: - Die Here wil my nie help nie.

**God kyk na die breë prentjie.**Hy kyk na dinge wat jy met die blote oog nie kan raaksien nie.

Jy wat **in Hom glo kan weet:** \* Hy het jou ontsettend lief…  
 \* Hy bedink en beplan net die beste vir jou.

**Soos wat jy die lewe hier op aarde sien**,  
**mag God se oplossing nie** altyd vir jou na die beste lyk nie.  
Maar jy kan Hom vertrou.

**Eendag sal jy wel sien en bely:**

Die swaarkry in my lewe, die dinge wat ek nie verstaan het nie,  
**val alles soos ‘n legkaart ineen.**  
Dit was goed want kyk waar het God my gebring.

Ek is vir ewig en altyd by Hom.

**Wat staan jou nou te doen?**

**Leef in nou kontak met die Here**.  
 \* Gebedsworsteling en versoeke is reg vir gelowiges.  
 \* Moenie jou hartseer en pyn vir die Here wegsteek nie.  
 \* Praat met Hom daaroor.

Kyk **hoe het Jesus dit in sy grootste nood hanteer:**

Daar aan die kruis waar Hy tussen hemel en aarde hang, het Hy aan God vasgegryp.

Sy ondraaglike afsydigheid van God.  
Eensaam en verlate het Hy aan die kruis uitgeroep:

“My God, My God waarom het U My verlaat”,  
 sodat ons nooit deur God verlaat sal word nie.

**Daar het Hy vir jou en my sonde betaal.**

Daarom **kan jy in jou krisis vrymoedigheid met God praat**

Jy kan weet:

**Die Heilige Gees hou jou vas**Hy gee jou krag om voort te gaan.

Om jou krag binne die vertwyfeling by God te soek.  
Om as verloste teen die sonde weerstand te bied.  
Om moed te hou…

**Bly jy net met jou hand in God se hand…**Moenie die rug op Hom of sy Woord draai nie.

Slot

**God laat dikwels dinge oor ‘n mens kom om jou te vorm in die geloof.**Die wonder van die tipe beproewings is: Dit bring jou in volle afhanklikheid op jou knieë.

**Al is jou lied nou ‘n klaaglied,**  
dit gaan in vreugde eindig.

Want **geen krisis is oorkombaar nie.**Geen eensaamheid is te alleen nie.  
Geen probleem is vir Hom te groot nie.

Die God is groter as dit alles.

Amen